CELEX: 62009TN0367
Language: lt
Date: 2009-09-18 00:00:00
Title: Byla T-367/09: 2009 m. rugsėjo 18 d. pareikštas ieškinys byloje Tecnoprocess prieš Komisiją ir Europos Komisijos delegaciją Nigerijos Respublikoje

7.11.2009   
            
            
               LT
            
            
               Europos Sąjungos oficialusis leidinys
            
            
               C 267/82
            
         2009 m. rugsėjo 18 d. pareikštas ieškinys byloje Tecnoprocess prieš Komisiją ir Europos Komisijos delegaciją Nigerijos Respublikoje
   
   (Byla T-367/09)
   2009/C 267/145
   Proceso kalba: italų
   
      Šalys
   
   
      Ieškovė: Tecnoprocess Srl (Roma, Italija), atstovaujama advokato A. Majoli
   
      Atsakovės: Europos Bendrijų Komisija, Europos Komisijos delegacija Nigerijos Respublikoje
   
      Ieškovės reikalavimai
   
   
               —
            
            
               Pripažinti, kad ES delegacija Abudžoje ir Europos Komisija nesiėmė atitinkamų veiksmų EB 232 straipsnio prasme.
            
         
               —
            
            
               Pripažinti, remiantis Sutarties 288 straipsniu, delegacijos ir Komisijos deliktinę atsakomybę ieškovės atžvilgiu ir nurodyti joms solidariai atlyginti ieškovės patirtą 600 000,00 (šešių šimtų tūkstančių) eurų žalą.
            
         
      Ieškinio pagrindai ir pagrindiniai argumentai
   
   Šioje byloje ieškove esanti bendrovė yra ta pati kaip ir byloje Tecnoprocess prieš Komisiją ir Europos Komisijos delegaciją Maroko Karalystėje
       (1) (T-234/09).
   Ginčo dalykas yra sąlygos, kuriomis buvo įgyvendinta sutartis „EuropeAid 123511/D/SUP/NG — Supply, Installation, delivery, Commissioning and After-Sale Service of 114 27 Kva Generators to the EC Assisted Prime Project in Nigeria“, kuria turėjo būti užtikrintas vieno šimto keturiolikos 27 kVA generatorių tiekimas „National Authorising Officer, National Planning Commission“, būtent minėtos institucijos padaliniams, esantiems šešiuose pagrindiniuose geografiniuose Nigerijos regionuose, jų instaliavimas bei aptarnavimas po pardavimo.
   Ieškovė teigia, kad atsakovės nebuvo rūpestingos kontroliuodamos sąlygas, kuriomis buvo vykdoma minėta sutartis, ir nerado jos interesus tenkinančio sprendimo, atsižvelgiant į didelius trikdžius vykdant sutartį.
   Grįsdama savo reikalavimus, ieškovė nurodo ieškinio pagrindus ir pateikia pagrindinius argumentus, panašius į esančius minėtoje byloje T-234/09.
   
      (1)  OL C 220, 2009 09 12, p. 16.